ਹਲੀਮਾ ਯਾਕੂਬ
ਹਲੀਮਾ ਬਿੰਤ ਯਾਕੂਬ (Jawi: حاليمه بنت ياچوب; ਜਨਮ 23 ਅਗਸਤ 1954) ਇੱਕ ਸਿੰਗਾਪੁਰੀ ਸਿਆਸਤਦਾਨ ਹੈ। ਦੇਸ਼ ਦੀ ਰਾਜ ਕਰਦੀ ਪੀਪਲਜ਼ ਐਕਸ਼ਨ ਪਾਰਟੀ (PAP)  ਦੀ ਮੈਂਬਰ  ਉਹ ਇਸ ਵੇਲੇ 9ਵੀਂ ਸੰਸਦ ਸਪੀਕਰ ਹੈ, ਜਿਸ ਨੇ 14 ਜਨਵਰੀ 2013 ਨੂੰ ਇਹ ਪਦਵੀ ਸੰਭਾਲੀ। ਗਣਰਾਜ ਦੇ ਇਤਿਹਾਸ ਵਿੱਚ ਇਸ ਪਦਵੀ ਤੇ ਬੈਠਣ ਵਾਲੀ ਉਹ ਪਹਿਲੀ ਔਰਤ ਹੈ। ਉਹ ਇੱਕ ਘੱਟ ਗਿਣਤੀ ਨਾਲ ਸੰਬੰਧਿਤ ਲਗਾਤਾਰ ਤੀਜੀ ਸਪੀਕਰ ਹੈ। ਇਸ ਤੋਂ ਪਹਿਲਾਂ ਅਬਦੁੱਲਾ ਤਾਰਮੁਗੀ ਅਤੇ ਮਾਈਕਲ ਪਾਮਰ ਇਸ ਪਦਵੀ ਤੇ ਰਹੇ ਹਨ। ਉਹ 2011 ਤੋਂ  2013 ਤੱਕ ਭਾਈਚਾਰੇ ਦੇ ਵਿਕਾਸ, ਨੌਜਵਾਨ ਅਤੇ ਖੇਡ ਮੰਤਰਾਲੇ ਵਿੱਚ ਰਾਜ ਮੰਤਰੀ ਵੀ ਰਹੀ। ਉਹ 2001 ਅਤੇ 2015 ਦੇ ਵਿੱਚ ਜੁਰੋਂਗ ਸਮੂਹ ਦੇ ਪ੍ਰਤਿਨਿਧ ਨਿਰਵਾਚਨ ਖੇਤਰ ਦੀ ਪ੍ਰਤਿਨਿਧ ਵਜੋਂ  ਅਤੇ 2015 ਦੇ ਬਾਅਦ ਮਾਰਸਿਲਿੰਗ-ਯਿਊ ਟੀ ਸਮੂਹ ਪ੍ਰਤਿਨਿਧ ਨਿਰਵਾਚਨ ਖੇਤਰ ਪਾਰਲੀਮੈਂਟ ਮੈਂਬਰ ਹੈ।

ਸਿੱਖਿਆ 
ਹਲੀਮਾ ਯਾਕੂਬ ਨੇ ਸਿੰਗਾਪੁਰ ਚੀਨੀ ਗਰਲਸ ਸਕੂਲ ਅਤੇ ਤਾਂਜੋਂਗ ਕਟੋਂਗ ਗਰਲਸ ਸਕੂਲ ਤੋਂ ਪੜ੍ਹਨ ਉਪਰੰਤ, ਸਿੰਗਾਪੁਰ ਯੂਨੀਵਰਸਿਟੀ ਦਾਖਲ ਹੋ ਗਈ, ਜਿੱਥੋਂ ਉਸਨੇ 1978 ਵਿੱਚ ਐਲਐਲਬੀ (ਆਨਰਸ) ਦੀ ਡਿਗਰੀ ਪੂਰੀ ਕੀਤੀ। ਉਹ 1981 ਵਿੱਚ ਸਿੰਗਾਪੁਰ ਵਕਾਲਤ ਕਰਨ ਲੱਗੀ।  2001 ਵਿੱਚ ਉਸਨੇ ਸਿੰਗਾਪੁਰ ਦੀ ਰਾਸ਼ਟਰੀ ਯੂਨੀਵਰਸਿਟੀ ਵਿੱਚੋਂ ਐਲਐਲਐਮ ਦੀ ਡਿਗਰੀ ਪੂਰੀ ਕੀਤੀ, ਅਤੇ 7 ਜੁਲਾਈ 2016 ਨੂੰ ਉਸਨੂੰ ਐਨਯੂਐਸ ਤੋਂ ਕਨੂੰਨ ਦੇ ਆਨਰੇਰੀ ਡਾਕਟਰ ਦੀ ਡਿਗਰੀ ਨਾਲ ਸਨਮਾਨਿਤ ਕੀਤਾ ਗਿਆ ਸੀ।

ਕਰੀਅਰ

ਰਾਜਨੀਤੀ ਵਿੱਚ ਆਉਣ ਤੋਂ ਪਹਿਲਾਂ 
ਹਲੀਮਾ ਨੇ ਨੈਸ਼ਨਲ ਟਰੇਡਜ਼ ਯੂਨੀਅਨ ਕਾਂਗਰਸ ਵਿੱਚ ਇੱਕ ਲੀਗਲ ਅਫਸਰ ਵਜੋਂ ਕੰਮ ਕੀਤਾ, ਅਤੇ 1992 ਵਿੱਚ ਇਸ ਦੇ ਕਾਨੂੰਨੀ ਸੇਵਾਵਾਂ ਵਿਭਾਗ ਦੀ ਡਾਇਰੈਕਟਰ ਬਣ ਗਈ। ਉਸ ਨੂੰ 1999 ਵਿੱਚ, ਸਿੰਗਾਪੁਰ ਇੰਸਟੀਚਿਊਟ ਆਫ਼ ਲੇਬਰ ਸਟੱਡੀਜ਼ (ਹੁਣ ਓਂਗ ਟੇਂਗ ਚਯੋਂਗ ਇੰਸਟੀਚਿਟ ਆਫ਼ ਲੇਬਰ ਸਟੱਡੀਜ਼ ਵਜੋਂ ਜਾਣਿਆ ਜਾਂਦਾ ਹੈ) ਦੀ ਡਾਇਰੈਕਟਰ ਨਿਯੁਕਤ ਕੀਤਾ ਗਿਆ ਸੀ।

ਰਾਜਨੀਤਿਕ ਕੈਰੀਅਰ 
ਹਲੀਮਾ ਨੇ 2001 ਵਿੱਚ ਰਾਜਨੀਤੀ ਵਿੱਚ ਪ੍ਰਵੇਸ਼ ਕੀਤਾ ਜਦੋਂ ਉਹ ਜੁਰੋਂਗ ਸਮੂਹ ਪ੍ਰਤੀਨਿਧਤਾ ਖੇਤਰ (ਜੀ.ਆਰ.ਸੀ.) ਲਈ ਸੰਸਦ ਮੈਂਬਰ (ਐਮਪੀ) ਚੁਣੀ ਗਈ।

2011 ਦੀਆਂ ਆਮ ਚੋਣਾਂ ਦੇ ਬਾਅਦ, ਹਲੀਮਾ ਨੂੰ ਕਮਿਊਨਿਟੀ ਡਿਵੈਲਪਮੈਂਟ, ਯੂਥ ਅਤੇ ਸਪੋਰਟਸ ਮੰਤਰਾਲੇ ਵਿੱਚ ਰਾਜ ਮੰਤਰੀ ਨਿਯੁਕਤ ਕੀਤਾ ਗਿਆ ਸੀ। ਨਵੰਬਰ 2012 ਵਿੱਚ, ਕੈਬਨਿਟ ਵਿੱਚ ਫੇਰਬਦਲ ਦੇ ਬਾਅਦ, ਉਹ ਸਮਾਜਿਕ ਅਤੇ ਪਰਿਵਾਰ ਵਿਕਾਸ ਮੰਤਰਾਲੇ ਵਿੱਚ ਰਾਜ ਮੰਤਰੀ ਬਣੀ। ਉਸ ਨੇ ਜੁਰੋਂਗ ਟਾਊਨ ਕੌਂਸਲ ਦੀ ਚੇਅਰ ਵਜੋਂ ਵੀ ਸੇਵਾ ਨਿਭਾਈ ਹੈ। ਜਨਵਰੀ 2015 ਵਿੱਚ, ਹਲੀਮਾ ਨੂੰ ਪੀ.ਏ.ਪੀ. ਦੀ ਕੇਂਦਰੀ ਕਾਰਜਕਾਰੀ ਕਮੇਟੀ ਵਿੱਚ ਸ਼ਾਮਲ ਕੀਤਾ ਗਿਆ, ਜੋ ਪਾਰਟੀ ਦੀ ਸਭ ਤੋਂ ਉੱਚ ਫ਼ੈਸਲਾ ਲੈਣ ਵਾਲੀ ਸੰਸਥਾ ਹੈ।

2015 ਦੀਆਂ ਆਮ ਚੋਣਾਂ ਵਿੱਚ, ਹਲੀਮਾ ਪੀਪਲਜ਼ ਐਕਸ਼ਨ ਪਾਰਟੀ ਸਮੂਹ ਲਈ ਇਕੋ-ਇੱਕ ਘੱਟ ਗਿਣਤੀ ਉਮੀਦਵਾਰ ਸੀ ਜੋ ਉਸ ਸਮੇਂ ਨਵੇਂ ਬਣੇ ਮਾਰਸਲਿੰਗ-ਯੂ ਟੀ ਜੀਆਰਸੀ ਦੇ ਵਿਰੁੱਧ ਚੋਣ ਲੜ ਰਹੀ ਸੀ।

ਹਾਲੀਮਾ ਨੇ ਇਸਲਾਮਿਕ ਕੱਟੜਵਾਦ ਵਿਰੁੱਧ ਖ਼ਾਸਕਰ ਇਸਲਾਮਿਕ ਸਟੇਟ ਆਫ ਇਰਾਕ ਅਤੇ ਲੇਵੈਂਟ ਤੋਂ ਨਿੰਦਾ ਅਤੇ ਵੱਖ ਕਰਨ ਵਿੱਚ, ਸਰਗਰਮੀ ਨਾਲ ਬੋਲਿਆ ਹੈ।

ਸੰਸਦ ਦੀ ਸਪੀਕਰ ਵਜੋਂ 
8 ਜਨਵਰੀ 2013 ਨੂੰ, ਪ੍ਰਧਾਨ ਮੰਤਰੀ ਲੀ ਹਿਸੇਨ ਲੂੰਗ ਨੇ ਹਲੀਮਾ ਨੂੰ ਮਾਈਕਲ ਪਾਮਰ ਦੀ ਜਗ੍ਹਾ ਸੰਸਦ ਦੇ ਸਪੀਕਰ ਵਜੋਂ ਨਾਮਜ਼ਦ ਕੀਤਾ, ਜਦੋਂ ਪਾਲਮਰ ਦੇ ਅਸਤੀਫ਼ੇ ਤੋਂ ਬਾਅਦ, ਉਸ ਦੇ ਵਿਆਹ ਤੋਂ ਬਾਹਰ ਦੇ ਸੰਬੰਧ ਹੋਣ ਦਾ ਖੁਲਾਸਾ ਹੋਇਆ। ਉਹ 14 ਜਨਵਰੀ, 2013 ਨੂੰ ਸਪੀਕਰ ਚੁਣੀ ਗਈ, ਜੋ ਸਿੰਗਾਪੁਰ ਦੇ ਇਤਿਹਾਸ ਵਿੱਚ ਇਸ ਅਹੁਦੇ 'ਤੇ ਕਾਬਜ਼ ਹੋਣ ਵਾਲੀ ਪਹਿਲੀ ਔਰਤ ਹੈ।

ਟਰੇਡ ਯੂਨੀਅਨ 'ਚ ਸ਼ਮੂਲੀਅਤ 
ਹਲੀਮਾ ਨੇ ਨੈਸ਼ਨਲ ਟਰੇਡਜ਼ ਯੂਨੀਅਨ ਕਾਂਗਰਸ (ਐਨਟੀਯੂਸੀ) ਵਿੱਚ ਉਪ ਸਕੱਤਰ ਜਨਰਲ, ਕਾਨੂੰਨੀ ਸੇਵਾਵਾਂ ਵਿਭਾਗ ਦੀ ਡਾਇਰੈਕਟਰ ਅਤੇ ਮਹਿਲਾ ਵਿਕਾਸ ਸਕੱਤਰੇਤ ਦੀ ਡਾਇਰੈਕਟਰ ਵਜੋਂ ਸੇਵਾ ਨਿਭਾਈ। ਉਸ ਨੇ ਯੂਨਾਈਟਿਡ ਵਰਕਰਜ਼ ਆਫ਼ ਇਲੈਕਟ੍ਰੌਨਿਕਸ ਅਤੇ ਇਲੈਕਟ੍ਰੀਕਲ ਇੰਡਸਟਰੀਜ਼ ਦੇ ਕਾਰਜਕਾਰੀ ਸਕੱਤਰ ਵਜੋਂ ਵੀ ਸੇਵਾ ਨਿਭਾਈ।

ਹਲੀਮਾ ਨੂੰ 2000 ਤੋਂ 2002 ਅਤੇ 2005 ਵਿੱਚ ਜਿਨੇਵਾ ਵਿੱਚ ਅੰਤਰਰਾਸ਼ਟਰੀ ਲੇਬਰ ਕਾਨਫਰੰਸ (ਆਈਐਲਸੀ) ਦੀ ਸਟੈਂਡਰਡਜ਼ ਕਮੇਟੀ ਦੇ ਵਰਕਰਜ਼ ਵਾਈਸ-ਚੇਅਰਪਰਸਨ ਵਜੋਂ  ਵਿਕਾਸ ਅਤੇ ਸਿਖਲਾਈ ਲਈ ਚੁਣਿਆ ਗਿਆ ਸੀ।

ਨਿੱਜੀ ਜ਼ਿੰਦਗੀ 
ਹਲੀਮਾ ਦਾ ਵਿਆਹ ਮੁਹੰਮਦ ਅਬਦੁੱਲਾ ਅਲਹਬਸ਼ੀ, ਅਰਬ ਮੂਲ ਦੇ ਮਲੇਈ, ਨਾਲ ਹੋਇਆ ਅਤੇ ਉਸ ਦੇ ਪੰਜ ਬੱਚੇ ਹਨ। ਹਲੀਮਾ ਇੱਕ ਮੁਸਲਮਾਨ ਹੈ। ਰਾਸ਼ਟਰਪਤੀ ਵਜੋਂ ਸਹੁੰ ਚੁੱਕਣ ਤੋਂ ਬਾਅਦ, ਉਹ ਇੱਕ ਐਚਡੀਬੀ ਫਲੈਟ ਵਿੱਚ ਰਹਿਣ ਵਾਲੀ ਪਹਿਲੀ ਰਾਸ਼ਟਰਪਤੀ ਵਜੋਂ ਜਾਣੀ ਜਾਂਦੀ ਸੀ। ਉਸ ਦਾ ਫਲੈਟ ਯਿਸ਼ੁਨ ਵਿੱਚ ਇੱਕ ਡੁਪਲੈਕਸ ਹੈ, ਜਿਸ ਵਿੱਚ ਇੱਕ 5 ਕਮਰਿਆਂ ਵਾਲਾ ਫਲੈਟ ਅਤੇ ਇੱਕ 4 ਕਮਰਿਆਂ ਵਾਲਾ ਫਲੈਟ ਮਿਲ ਕੇ ਮੱਧ ਕੰਧ ਨਾਲ ਜੋੜਿਆ ਗਿਆ ਹੈ। ਹਲੀਮਾ ਨੇ ਪਹਿਲਾਂ ਕਿਹਾ ਸੀ ਕਿ ਉਹ ਆਪਣੇ ਕਾਰਜਕਾਲ ਦੌਰਾਨ ਆਪਣੇ ਐਚਡੀਬੀ ਫਲੈਟ ਤੋਂ ਬਾਹਰ ਨਹੀਂ ਜਾਵੇਗੀ। 2 ਅਕਤੂਬਰ 2017 ਨੂੰ, ਹਾਲਾਂਕਿ, ਗ੍ਰਹਿ ਮੰਤਰਾਲੇ ਨੇ ਘੋਸ਼ਣਾ ਕੀਤੀ ਕਿ ਸੁਰੱਖਿਆ ਏਜੰਸੀਆਂ ਦੁਆਰਾ ਰਾਜ ਦੇ ਮੁਖੀ ਬਣਨ ਤੋਂ ਪਛਾਣੀਆਂ ਗਈਆਂ ਸੁਰੱਖਿਆ ਖਤਰਿਆਂ ਦੇ ਕਾਰਨ, ਉਹ ਜਨਤਕ ਹਾਉਸਿੰਗ ਅਪਾਰਟਮੈਂਟ ਤੋਂ ਬਾਹਰ ਚਜਾਣਾ ਪਿਆ ਸੀ।

ਹਵਾਲੇ 

ਜਨਮ 1954
ਜ਼ਿੰਦਾ ਲੋਕ